**Zvon de primăvară**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZVON DE PRIMĂVARĂ

Dimineață, soare cu dinți se dăruiește,

norii s-au retras, azi, în plină tăcere,

rebegit, sufletul se tot agită nebunește

pentru surâsul primăverii, cu învăpăiere.

Colțul ierbii a puzderit pe toată câmpia

și ghioceii, de-atâta soare, au înflorit;

eu toropit, mi-am regăsit duios copilăria

când spre casa părintească am pornit.

Mi-e dor fantastic de ulița copilăriei mele,

de părinți, de pomii din ograda mică;

mama și tata mă privesc, de sus, din stele

iar frații ascultă povești, de la bunică.

Încerc să pășesc în curte. Un lacăt mare

îmi spune că nu-i nimeni să-l descuie;

părinții și frații sunt plecați, în eterna uitare,

totu-i pustiu, trist, și nimeni pe cărăruie!